Na podlagi drugega odstavka 11. člena Zakona o finančni upravi (Uradni list RS, št. 25/14, 39/22 in 14/23), tretjega odstavka 23. člena Akta o notranji organizaciji in sistemizaciji delovnih mest v Finančni upravi Republike Slovenije, št. 010-6/2016-198 z dne 13. 2. 2019 s spremembami in dopolnitvami, ter drugega odstavka 13. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22, 109/23 – odl. US in 131/23 – ZORZFS), izdajam

N A V O D I L OO ZAČASNI HRAMBI BLAGA, št. /2024

1. S tem navodilom se določa postopek odobritve prostora za začasno hrambo oziroma odobritve ali  
   določitve kraja za začasno hrambo, kdaj se vloži deklaracija za začasno hrambo ter izvajanje  
   postopkov v okviru začasne hrambe.

Pravna podlaga

1. Pravna podlaga je v naslednjih predpisih:

* 144. do 152. člen Uredbe (EU) št. 952/2013 (UL L 269, 10. 10. 2013), v nadaljevanju: CZU;
* 191. do 193. člen Izvedbene uredbe Komisije (EU) 2015/2447 (UL L 343, 29.12.2015), v  
  nadaljevanju IU;
* 115. do 118. člen Delegirane uredbe Komisije (EU) 2015/2446 (UL L 343, 29.12.2015), v  
  nadaljevanju DU;
* Zakon o izvajanju carinske zakonodaje Evropske unije (Uradni list RS, št. 32/16);
* Pravilnik o izpolnjevanju carinske deklaracije, elektronskem poslovanju s Finančno upravo Republike Slovenije in o drugih obrazcih, ki se uporabljajo pri izvajanju carinskih formalnosti (Uradni list RS, št. 14/23); v nadaljevanju: pravilnik o izpolnjevanju carinske deklaracije.

**Opredelitev izrazov**

1. Posamezni izrazi v navodilu imajo naslednji pomen:

* Sistem CDS: (sistem carinskih odločb): je aplikacija Evropske Komisije, namenjena vlaganju zahtevkov, izdaji in upravljanju carinskih odločb (dovoljenj). Sistem CDS podpira dva dostopa: dostop za carinske organe za obravnavo zahtevkov in izdajo dovoljenj preko sistema za upravljanje carinskih odločb (Customs Decisions Management System - CDMS) in dostop za gospodarske subjekte za vlaganje zahtevkov (Trader Portal - TP);
* SKTP: je aplikacija za spremljanje končanih tranzitnih postopkov.

Namen začasne hrambe in deklaracije za začasno hrambo

1. Začasna hramba je položaj neunijskega blaga. To blago je v začasni hrambi od trenutka, ko je  
   predloženo carini.
2. Blago v začasni hrambi se hrani samo v prostorih za začasno hrambo. V upravičenih primerih se lahko blago hrani tudi na drugih krajih, ki jih določijo ali odobrijo carinski organi.
3. Za blago v začasni hrambi je potrebno najpozneje ob predložitvi blaga vložiti deklaracijo za začasno hrambo, razen v primerih iz 29. točke tega navodila. Na podlagi deklaracije za začasno hrambo carinski organi izvajajo nadzor nad blagom do trenutka, ko je blago dano v carinski postopek, ponovno izvoženo ali uničeno pod carinskim nadzorom.

Prostor za začasno hrambo

Vložitev zahtevka in izdaja dovoljenja

1. Carinski organ odobri prostor za začasno hrambo na podlagi zahtevka vloženega z uporabo sistema CDS – Trader portal TP. Zahtevek se vloži pri Sektorju za carine finančnega urada, pristojnega v kraju, v katerem je začasna hramba in se vodi oziroma je dostopna glavna računovodska evidenca vložnika za carinske namene. Če se vloži zahtevek za več lokacij, pri različnih uradih in vložnik vodi enotno evidenco blaga v začasni hrambi, se zahtevek vloži pri carinskem organu glede na sedež vložnika.
2. Postopek izdaje dovoljenja poteka v skladu z navodilom, ki ureja izdajanje carinskih odločb na  
   podlagi zahtevka.
3. Dovoljenje se izda vložniku, ki izpolnjuje sledeče pogoje, predpisane v 148. členu CZU:

* ima sedež na carinskem območju Unije;
* dano je ustrezno zagotovilo za pravilno izvajanje operacij. Šteje se, da je ta pogoj izpolnjen, če  
  carinski organ v komunikaciji z vložnikom zahtevka ugotovi, da so dana ustrezna zagotovila za  
  pravilno izvajanje carinske zakonodaje in izvajanje carinskega nadzora (npr. vložnik ima  
  vzpostavljen ustrezen informacijski sistem/evidenco; določene so odgovorne osebe za izvajanje  
  postopka; redna uporaba dovoljenja….);

V primeru, ko je vložnik zahtevka imetnik dovoljenja AEOC, se šteje, da je ta pogoj izpolnjen, če se je v postopku izdaje dovoljenja AEO preverjalo upravljanje prostorov za začasno hrambo;

* predloži zavarovanje za morebitni carinski dolg, v skladu z 89. členom CZU. Lahko se predloži  
  splošno zavarovanje. Zavarovanje se predloži ob izdaji dovoljenja za upravljanje prostorov za  
  začasno hrambo, v višini referenčnega zneska, v skladu z navodilom o zavarovanju carinskega  
  dolga. GRN številka zavarovanja se navede v dovoljenju;
* prostor se ne uporablja za prodajo na drobno;
* prostor je ustrezno opremljen, če gre za nevarno ali pokvarljivo blago;
* omogoča carinskemu organu izvajanje carinskega nadzora, ne da bi ta moral uvesti upravne  
  ukrepe, ki so nesorazmerni z zadevnimi gospodarskimi koristmi;
* upravlja ga izključno imetnik dovoljenja;
* ima primerno evidenco, s katero soglaša carinski organ (17. do 19. točka tega navodila);
* morebitno gibanje blaga med dvema začasnima hrambama se bo vršilo v skladu z 20. do 22. točko tega navodila;
* unijsko blago se bo v začasni hrambi zadrževalo na način, določen v 12. točki tega navodila.

1. Dovoljenje se izda najpozneje v 60 dneh od datuma sprejema zahtevka, če ta vključuje eno državo članico Unije. Dovoljenje se izda za nedoločen čas in prične veljati na dan, ko ga vložnik prejme oziroma se šteje, da je vložnik dovoljenje prejel.
2. Če se zahtevek za dovoljenje nanaša na več držav članic Unije (npr. carinski organ izda dovoljenje za začasno hrambo za več lokacij enega imetnika), pristojni carinski organ v postopku posvetovanja (191. člen IU) pridobi mnenje udeleženih carinskih organov. Postopek posvetovanja se izvede preko CDS.
3. Carinski organ lahko v prostorih za začasno hrambo dovoli hranjenje tako neunijskega kot unijskega blaga. Unijsko blago mora biti ustrezno označeno in posebej ločeno.
4. Uradno mesto oz. mesto, ki ga upravlja carinski organ, se šteje tudi za prostor za začasno hrambo (148. člen CZU). Izdaja dovoljenja v takih primerih ni potrebna, carinski organ tudi ne zahteva predložitev zavarovanja, razen če meni, da carinski dolg, ki lahko nastane, ne bo plačan (91. člen CZU).

Ravnanje z blagom v začasni hrambi

1. Blago v začasni hrambi se ob dovoljenju carinskega organa lahko preklada, odvzamejo se lahko vzorci in dovolijo ravnanja, ki so namenjena njegovi ohranitvi v nespremenjenem stanju. Ne dovoli se spreminjanje izgleda ali tehničnih lastnosti blaga (člen 147(2) CZU).
2. Neunijsko blago v začasni hrambi mora biti v roku 90 dni (brez možnosti podaljšanja) dano v carinski postopek, ponovno izvoženo ali uničeno pod carinskim nadzorom. Izjeme so določene v 25. točki. V primeru vložitve carinske deklaracije za začasno hrambo bo rok samodejno določil SIAIS2. Če se opravi gibanje blaga med dvema začasnima hrambama, je potrebno upoštevati, da velja skupni 90 dnevni rok. Če je začasna hramba zaključena s tranzitnim postopkom, se lahko blago po zaključku tranzita da v novem kraju v novo začasno hrambo, kjer ponovno velja 90 dnevni rok.
3. O tem, da bo potekel rok za začasno hrambo, je oseba obveščena z IE425H 5 dni pred potekom roka. Z IE425H je oseba nato obveščena po izteku 90 dni.

Vodenje evidence

1. Imetnik dovoljenja za prostor začasne hrambe mora voditi ustrezno evidenco v obliki, ki jo potrdijo  
   carinski organi v fazi izdaje dovoljenja.
2. Vsebovati mora sledeče informacije in navedbe:

* sklic na ustrezno deklaracijo za začasno hrambo;
* sklic na ustrezno deklaracijo za zaključek začasne hrambe;
* datum in navedbe, ki opredeljujejo carinske dokumente v zvezi s hranjenjem blaga in vse druge  
  dokumente v zvezi z začasno hrambo blaga;
* identifikacijske številke tovorkov, število in vrsta tovorkov, količino in običajen trgovski ali tehnični  
  opis blaga, po potrebi identifikacijske oznake zabojnika;
* lokacijo blaga in navedbe o gibanju blaga;
* carinski status blaga;
* navedbe v zvezi z načini ravnanja z blagom za ohranitev v nespremenjenem stanju.

1. Carinski organi lahko opustijo zahtevo po nekaterih, v prejšnji točki navedenih informacijah, če to ne vpliva negativno na carinski nadzor in kontrole blaga. Vendar se opustitev ne sme nanašati na blago, ki se bo gibalo med prostori začasnih hramb. Zahtevane informacije se navede v dovoljenje.

Gibanje blaga med prostori za začasno hrambo

1. Carinski organi lahko v skladu s členom 148/5 CZU imetniku dovoljenja odobrijo gibanje blaga med različnimi prostori za začasno hrambo, pod pogojem, da takšno gibanje ne poveča nevarnosti goljufij, in sicer:

* takšno gibanje se izvaja med prostori za začasno hrambo, za katere so pristojni carinski organi v  
  Sloveniji,
* takšno gibanje je zajeto le z enim dovoljenjem, izdanim pooblaščenemu gospodarskemu subjektu za carinske poenostavitve, znotraj Slovenije ali med dvema državama članicama Unije;
* takšno gibanje je zajeto z različnimi dovoljenji za upravljanje prostorov za začasno hrambo blaga,  
  katerih imetniki so pooblaščeni gospodarski subjekti za carinske poenostavitve (AEOC), znotraj  
  Slovenije ali med dvema državama članicama Unije.

1. V primeru gibanja blaga med prostori za začasno hrambo, je za blago odgovoren imetnik dovoljenja za upravljanje prostorov za začasno hrambo, od koder se blago giblje. Ta odgovornost velja dokler se blago ne vpiše v evidence imetnika dovoljenja za prostore za začasno hrambo, kamor se blago giblje razen, če je v dovoljenju določeno drugače.
2. Gibanje blaga v začasni hrambi med različnimi prostori za začasno hrambo se odobri v dovoljenju za upravljanje prostorov za začasno hrambo.

Nadzor odobrenega prostora in spremljanje referenčnega zneska

1. Nadzorni organ je dolžan z rednimi preverjanji (vsaj enkrat letno oz. po potrebi, če so zaznane  
   nepravilnosti) spremljati stanje blaga v začasni hrambi glede na evidence in ustreznost višine  
   referenčnega zneska zavarovanja, za potrebe kritja morebitnega carinskega dolga in drugih dajatev v času, ko je blago v začasni hrambi.

V primeru, da je ugotovljen prenizek referenčni znesek glede na obseg poslovanja, se od imetnika  
dovoljenja zahteva, da ga nemudoma poveča oz. zagotovi ustrezen referenčni znesek zavarovanja. O teh ugotovitvah se hkrati obvesti izdajatelja dovoljenja za splošno zavarovanje (Finančni urad Nova Gorica).

1. Prostor za začasno hrambo upravlja izključno imetnik dovoljenja. Blago se ne sme uporabljati za prodajo na drobno. Nevarno ali pokvarljivo blago se sme hraniti samo v prostorih, ki so ustrezno  
   opremljeni za hrambo takšnega blaga.

Kraj (ki ni prostor za začasno hrambo), odobren za začasno hrambo

1. V skladu s členom 147/1 CZU ter ob izpolnjevanju pogojev iz člena 115/2 DU se lahko v upravičenih primerih blago v začasni hrambi hrani na drugih krajih, ki jih odobri carinski organ. Dovoljenje za odobritev kraja za začasno hrambo, se izda skupaj z dovoljenjem za odobritev kraja predložitve blaga carini. V teh primerih se mora vložiti carinska deklaracija v 6 dneh po njegovi predložitvi. Postopa se v skladu z navodilom o odobrenem kraju predložitve blaga carini.

Kraj (ki ni prostor za začasno hrambo), določen za začasno hrambo

1. Če se zahteva začasna hramba specifičnega blaga, lahko pristojni oddelek za carinjenje finančnega urada na podlagi člena 147/1 CZU v upravičenih primerih, namesto v prostorih za začasno hrambo, določi hranjenje blaga na drugih krajih. Gre za enkratne primere. Upravičeni primeri za določitev drugih krajev so npr.: karantena, raztovor izrednega tovora. V navedenih primerih carinski organ ne zahteva predložitve zavarovanja, razen če meni, da carinski dolg, ki lahko nastane, ne bo plačan (91. člen CZU).
2. Carinski organ odobri kraj za začasno hrambo s prepustitvijo deklaracije za začasno hrambo. Deklaraciji morajo biti priložena dokazila (e-priloge), iz katerih je razvidena upravičenost določenega kraja za začasno hrambo blaga.

Deklaracija za začasno hrambo

1. Razen v primerih iz 29. točke tega navodila, je treba deklaracijo za začasno hrambo vložiti za  
   neunijsko blago, ki je predloženo carini. Ta se vloži najpozneje ob predložitvi blaga (145. člen CZU).
2. Deklaracije za začasno hrambo ni treba vložiti:

* če je že pred predložitvijo blaga vložena deklaracija za carinski postopek (192. člen IU). V tem  
  primeru se ta deklaracija šteje kot deklaracija za začasno hrambo. Tudi za vnos blaga v prosto cono (blago dano v postopek proste cone) ni potrebno vložiti deklaracije za začasno hrambo (158. in 245. člen CZU);
* za blago, ki se je gibalo v okviru tranzitnega postopka in bilo predloženo namembnemu carinskemu organu. Podatki tranzitne deklaracije se štejejo za deklaracijo za začasno hrambo. V tem primeru je oseba, ki je predložila blago namembnemu carinskemu organu, odgovorna za izpolnjevanje obveznosti, ki izhajajo iz začasne hrambe blaga. Carinski organ vrši nadzor nad blagom iz te alineje preko aplikacije SKTP. Za blago iz te alineje se lahko vloži tudi deklaracija za začasno hrambo.

Carinski organi lahko sprejmejo, da se deklaracija za začasno hrambo vloži z uporabo trgovinskih, pristaniških ali prevoznih informacijskih sistemov, če vsebuje navedbe, potrebne za tako deklaracijo, in so te navedbe na voljo (145/6 CZU).

1. Deklaracijo za začasno hrambo vloži:

* oseba, ki je vnesla blago na carinsko območje Unije,
* oseba, v imenu katere ali za račun katere deluje oseba, ki je vnesla blago na carinsko območje Unije,
* oseba, ki je prevzela odgovornost za prevoz blaga po njegovem vnosu na carinsko območje Unije.

1. Deklaracija za začasno hrambo se vloži pri carinskem organu, pri katerem je blago predloženo.

Izpolnjevanje deklaracije za začasno hrambo

1. Deklaracija za začasno hrambo se vloži elektronsko v SIAIS2 z naborom podatkov G4 iz Priloge B k DU in pravilnika o izpolnjevanju carinske deklaracije z elektronskim sporočilom IE415H.
2. Dokumentacija, ki je vezana na deklaracijo za začasno hrambo, se priloži deklaraciji kot e-priloge na zahtevo carinskega organa, kadar je to potrebno zaradi carinskih kontrol.
3. Osnovna elektronska sporočila, ki se uporabljajo, kadar se vloži deklaracija za začasno hrambo, so naslednja:

* IE 415H: sporočilo o vložitvi deklaracije za začasno hrambo;
* IE 407H: sporočilo o predložitvi blaga;
* IE 416B: sporočilo o zavrnitvi deklaracije za začasno hrambo (ne ustreza formalnim pogojem);
* IE 428B: sporočilo o sprejemu deklaracije za začasno hrambo (sistem dodeli deklaraciji MRN);
* IE 460B: sporočilo o odločitvi za kontrolo;
* IE 450H: sporočilo o ugotovitvah kontrole;
* IE413H: sporočilo o spreminjanju podatkov pred in po prepustitvi
* IE425H: sporočilo deklaranta o spremembi statusa
* IE 429H: sporočilo o prepustitvi blaga;
* IE 414B: sporočilo o vložitvi zahtevka za izrek deklaracije za začasno hrambo za neveljavno;
* IE 409B: sporočilo o potrditvi ali zavrnitvi zahtevka za izrek deklaracije za začasno hrambo za neveljavno;
* IE451H - sporočilo o neprepustitvi blaga
* IE454B - sporočilo o strinjanju/nestrinjanju z ugotovitvami kontrole
* IE 429H: sporočilo o prepustitvi blaga;
* IE425H: sporočilo deklarantu o poteku roka za začasno hrambo
* SIP440 – ePriloge.

1. Deklaracija za začasno hrambo se lahko nahaja v naslednjih stanjih:

* U01 - VLOŽENO;
* U04 - NEVELJAVNO (deklaracija za začasno hrambo ne ustreza osnovnim zahtevam);
* U03 - SPREJETO;
* U05 - V KONTROLI (odločitev carinskega organa o preverjanju);
* U07 - NI PREPUSTITVE (v primeru ugotovitve večjih napak ali odstopanj, ki preprečujejo oziroma onemogočajo prepustitev blaga);
* U08 - PREPUŠČENO (blago je prepuščeno v izbrani postopek);
* U09 - V RAZVELJAVLJANJU;
* U10 - RAZVELJAVLJENO (deklaracija za začasno hrambo je razveljavljena);
* U10 - V MIROVANJU (deklaracija za začasno hrambo čaka na odločitev);
* U12 - V SPREMINJANJU (stanje se uporablja pri spreminjanju deklaracij za začasno hrambo po prepustitvi blaga).

1. Ena deklaracija za začasno hrambo zajema:

* vse blago, naloženo na eno prevozno sredstvo, pri vstopnem carinskem uradu v Unijo;
* vse blago, navedeno na enem tranzitnem dokumentu, pri namembnem carinskem uradu.

Carinski organ lahko dovoli, da se v primeru, ko je na enem prevoznem sredstvu blago za več prejemnikov, blago zajame z več deklaracijami za začasno hrambo, ločeno po prejemnikih. Če je na enem prevoznem sredstvu več pošiljk za enega prejemnika, se lahko vsaka pošiljka zajame s svojo deklaracijo za začasno hrambo.

1. V PE 2/1 Predhodni dokument se navede sklic na vstopno skupno deklaracijo, razen, če gre za opustitev vložitve vstopne skupne deklaracije ali je to blago že bilo v začasni hrambi oziroma že dano v carinski postopek, vendar še ni zapustilo carinskega območja Unije.

Za blago, ki je bilo neposredno vneseno na carinsko območje Unije, se vpiše oznaka za dokument, s katerim je bilo blago predloženo carini (npr. 730 – cestni tovorni list). Izjemoma, če predhodnega dokumenta ni ali ta nima identifikacijske številke, se namesto številke vpiše: brez  
številke.

1. V PE 2/3 Predložene listine, potrdila in dovoljenja, dodatna sklicevanja se pod oznako C509 navede št. veljavnega dovoljenja za upravljanje prostora za začasno hrambo.
2. V PE 5/8 Lokacija blaga se vpiše lokacija oz. naslov, kjer se blago lahko pregleda. Ta lokacija mora biti dovolj natančna, da lahko carinski organ opravi fizično kontrolo blaga. Istočasno se uporabi samo ena vrsta lokacije.

Kadar se blago za namene začasne hrambe v skladu s členom 147/1 CZU predloži pri carinskem uradu, se vnese *Vrsta lokacije* A in *Kvalifikator* V – carinski urad ter izpolni polje *Carinski urad*.

Za mesto, pooblaščeno v okviru dovoljenja, izdanega za prostore za začasno hrambo blago, se vnese *Vrsta lokacije* B in *Kvalifikator* Z ter se napiše naslov iz dovoljenja, kjer se blago nahaja.

Kadar v skladu s členom 147/1 CZU carinski organ v upravičenih primerih, namesto v prostorih za začasno hrambo, določi hranjenje blaga na drugih krajih, se vnese *Vrsta lokacije* C in *Kvalifikator* Z ter se napiše naslov, kjer se blago nahaja.

Spreminjanje podatkov in neveljavnost

1. Deklarantu se na podlagi zahtevka dovoli, da spremeni eno ali več navedb v deklaraciji za začasno  
   hrambo. Spremembe se morajo nanašati na prvotno zajeto blago. Deklarant zahtevek za spremembo podatkov vloži z elektronskim sporočilom IE413H.
2. Popravki niso več mogoči, potem ko carinski organ:

* obvesti vložnika deklaracije o nameravanem pregledu blaga,
* ugotovi, da navedbe v deklaraciji za začasno hrambo niso pravilne.

1. Če za deklaracijo za začasno hrambo ni predloženo blago, carinski organ izreče to deklaracijo za  
   neveljavno:

* na podlagi zahtevka deklaranta,
* v 30 dneh po vložitvi deklaracije za začasno hrambo (sistem jo avtomatično prestavi v arhiv).

**Preverjanje deklaracije za začasno hrambo**

1. Za deklaracijo za začasno hrambo se uporabljajo členi 188 do 193 CZU glede preverjanja in vzorčenja blaga. Glede preverjanja in vzorčenja blaga se postopa, kot je opredeljeno v navodilu, ki ureja izvajanje carinjenja blaga.

Razbremenitev blaga v začasni hrambi

1. Zaradi zaključevanja deklaracije za začasno hrambo, je treba ustrezno izpolniti carinsko deklaracijo oz. deklaracije, s katerimi je blago, za katerega je vložena deklaracija za začasno hrambo, dano v carinski postopek. V PE 2/1 (predhodni dokument) carinske deklaracije se vpiše:

* v polje »Vrsta« oznaka predhodnega dokumenta N337;
* v polje »Referenca« MRN deklaracije za začasno hrambo;
* v polje »Količina« bruto maso.

1. Deklaracija za začasno hrambo se razbremeni tako, da carinski organ ročno spremeni status deklaracije za začasno hrambo iz »O - Odprto" v »Z - Zaprto«. Deklarant je o spremembi statusa oz. o razbremenitvi deklaracije za začasno hrambo obveščen s sporočilom IE425H.

Prekoračitev roka začasne hrambe

1. Če blago v začasni hrambi, ni dano v carinski postopek ali ni ponovno izvoženo, ima to za posledico:

* lahko nastane carinski dolg v skladu z 79. členom CZU;
* carinski organ sprejme ukrepe, vključno z odvzemom in prodajo ali uničenjem, za ureditev položaja blaga, v skladu s členi 197, 198 in 199 CZU.

KONČNI DOLOČBI

**Prenehanje veljavnosti**

1. Z dnem uveljavitve tega navodila preneha veljati Navodilo o začasni hrambi blaga, št. 15/2016.

**Začetek veljavnosti**

1. To navodilo začne veljati 1. 3. 2024.

Številka:

Datum:

Objava:

* internet
* intranet